Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 396/13/4402	Levice, 5.8.2015
EEČ : 2-31-89-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné trestné činy

Rozhodol: 	prokurátor Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 31.7.2015, spisová značka 2 Pv 396/13/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
stíhaný pre prečin ublíženia na zdraví podľa § 156 odsek 1 Trestného zákona a iné na tom skutkovom základe, že

            dňa 18.05.2013 o 02.00 h v Leviciach na ulici XXXXX v priestoroch XXXXX fyzicky napadol XXXXX tak, že ho niekoľkokrát udrel päsťou do oblasti tváre počas toho, ako ho poškodený vyvádzal von z diskotéky, čím mu spôsobil pomliaždenie tváre, podvrtnutie krčnej chrbtice, odlomenie zuba 23 a odreniny kože krku s dobou liečenia a prípadnej práceneschopnosti do 5 týždňov s obmedzením na bežnom spôsobe života po dobu 4 týždňov, ktoré spočívalo vo vylúčení riadnej fyzickej aktivity a športovania, následne asi po 15 minútach po tom, čo sa z diskotéky vzdialil, vrátil sa späť a pritom ako vstúpil do priestorov diskotéky, fyzicky napadol XXXXX tak, že ju päsťou udrel do oblasti tváre, čím jej spôsobil otvorené naštiepenie nosovej kosti, tržné rany pravého obočia a pomliaždenie pravej strany tváre s dobou liečenia a prípadnej práceneschopnosti v trvaní do 3 týždňov s obmedzením v bežnom spôsobe života, ktoré spočívalo v znemožnení nosenia okuliarov do troch týždňov a v sťažení hygieny tváre v trvaní do 7 dní so zanechaním orgánových trvalých následkov na tele poškodenej v zmysle jaziev pravého obočia a jazvy nosa, poškodeného XXXXX, ktorého udrel päsťou do oblasti tváre, čím mu spôsobil povrchové poranenia vlasatej časti hlavy, zmliaždenie okolo očnej oblasti, podvrtnutie krčnej chrbtice s dobou liečenia do 7 dní, ako aj XXXXX, ktorú udrel otvorenou dlaňou do oblasti tváre, čím jej spôsobil povrchové poranenie nosa s dobou liečenia do 7 dní

Uznesením prokurátora Okresnej prokuratúry XXXXX zo dňa 31.7.2015, spisová značka 2 Pv 396/13/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
      XXXXX prokuratúry XXXXX uznesením spisová značka 2 Pv 396/13/4402-14 zo dňa 07.11.2013, právoplatným dňa 24.12.2013 podľa § 216 odsek 1 Trestného poriadku  podmienečne zastavil trestné stíhanie proti obvinenému XXXXX, stíhaného pre  prečin ublíženia na zdraví podľa § 156 odsek 1 Trestného zákona spáchaného v jednočinnom súbehu s prečinom výtržníctva podľa § 364 odsek 1 písmeno a/, odsek 2 písmeno b/ Trestného zákona s poukazom na § 138 písmeno j/ Trestného zákona, ako je to uvedené vo výrokovej časti tohto uznesenia.

          Podľa § 216 odsek 2 Trestného poriadku určil obvinenému XXXXX, skúšobnú dobu v trvaní 18 (osemnásť) mesiacov, ktorá začala plynúť od právoplatnosti uvedeného rozhodnutia, to znamená od 24.12.2013 do 24.06.2015.
          Zo zadovážených dokladov z miesta trvalého bydliska - Mestského úradu XXXXX, Okresného riaditeľstva PZ, Odboru poriadkovej polície, Obvodného oddelenia PZ v Leviciach,  a Registra trestov GP SR som zistil, že  obvinený v priebehu skúšobnej doby viedol riadny život a nedopustil sa žiadneho protiprávneho konania. 
          Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
          Vzhľadom k tomu, že obvinený XXXXX splnil podmienky osvedčenia v zmysle ustanovenia  § 217 odsek 1 Trestného poriadku, rozhodol som tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Šedivý
prokurátor